cyanic-selkie/wikianc huggingface dataset:
জেন্ডার বিদ্যা
রাশিয়া
রাশিয়ায়, লিঙ্গ অধ্যয়ন বর্তমানে সহ্য করা হয়; যদিও, রাষ্ট্র-সমর্থিত অনুশীলনগুলো যা ক্ষমতায় থাকা ব্যক্তিদের লিঙ্গ সম্পর্কিত দৃষ্টিভঙ্গির সাথে সম্পর্কিত একটি দৃষ্টিভঙ্গি চাপিয়ে দেয় - যেমন গার্হস্থ্য সহিংসতা সমাধানের বিশদ বিবরণে আইন - ২০১৭ সালে বিলুপ্ত করা হয়েছিল। ২০১০ সাল থেকে রাশিয়া ইউএনএইচআরসি-তে তথাকথিত 'ঐতিহ্যগত মূল্যবোধ'কে মানবাধিকার সুরক্ষা এবং প্রচারের ক্ষেত্রে একটি বৈধ বিবেচনা হিসেবে স্বীকৃতি দেওয়ার জন্য একটি প্রচারণার নেতৃত্ব দিচ্ছে।
চায়না
সেন্ট্রাল পিপলস গভর্নমেন্ট ইতিহাসে লিঙ্গ ও সামাজিক উন্নয়নের অধ্যয়ন এবং অভ্যাসগুলোকে সমর্থন করে যা লিঙ্গ সমতার দিকে পরিচালিত করে। মাও সেতুং-এর দর্শনের উদ্ধৃতি, "নারীরা অর্ধেক আকাশ ধরে রাখে", দিয়ে সাংস্কৃতিক বিপ্লবের অংশ হিসেবে প্রবর্তিত নারী ও পুরুষের সমতার ধারাবাহিকতা হিসেবে দেখা যেতে পারে।
কারবালার লড়াই (২০০৩)
কারবালার লড়াই ছিলো ইরাকি বাহিনীদের থেকে শহরের নিয়ন্ত্রণ নেওয়ার উদ্দেশ্যে ২০০৩-এর ইরাক আক্রমণের সময় সংঘটিত মার্কিন যুক্তরাষ্ট্রের একটি লড়াই। বাগদাদের দিকে অগ্রসর হওয়ার সময় শহরটি এড়িয়ে যাওয়া হয়েছিল এবং যার ফলে দুই দিনব্যাপী অনিয়মিত বাহিনীদের বিরুদ্ধে লড়াইয়ের মাধ্যমে মার্কিন বাহিনীদের উপর শহরটি শত্রুমুক্ত করার দায়িত্ব পড়ে।
শহরটি উপেক্ষার ঘটনা
মার্কিন যুক্তরাষ্ট্রের ৩য় পদাতিক বিভাগের নেতৃত্বাধীন দলটি ৩১ মার্চ তারিখে কারবালা এলাকায় পৌঁছায়। শহিরের দক্ষিণপূর্ব দিকে প্রজাতান্ত্রিক গার্ড বাহিনীর সাথে লড়াই করার পর, মার্কিন বাহিনী শহরটি উপেক্ষা করে বাগদাদের দিকে কারবালা গ্যাপের মধ্যস্থলে আক্রমণ করে। শহরটি শত্রুমুক্ত করার দায়িত্ব ২য় ব্যাটালিয়ন সমর্থিত ১০১তম এয়ারবর্ন ডিভিশন, চার্লি কোম্পানি সমেত ৭০তম আর্মার রেজিমেন্ট, ১ম ব্যাটালিয়ন, ৪১তম পদাতিক রেজিমেন্ট, ১ম সাঁজোয়া ডিভিশন এদের উপর অর্পণ করা হয়। ২ এপ্রিলে একটি মার্কিন ইউএইচ-৬০ ব্ল্যাক হক হেলিকপ্টার কারবালার নিকট ভূপাতিত হয়। সাতজন সেনা নিহত এবং চারজন সেনা আহত হয়। প্রাথমিক প্রতিবেদন অনুসারে ব্ল্যাকহককে গুলি করে ভূপাতিত করার উল্লেখ থাকলেও পরবর্তীতে সেনাবাহিনী জানায় ঘটনাটি দুর্ঘটনাবশত ঘটেছিলো।
কারবালা দখল
১০১তম এয়ারবর্ন বিভাগ শহরের উপকণ্ঠগুলোয় অবস্থিত তিনটি ল্যান্ডিং জোন দখলের উদ্দেশ্যে হেলিকপ্টার বহনকারী বাহিনী ব্যবহার করার পরিকল্পনা করে (কোডনাম স্প্যারো, ফিঞ্চ ও রবিন) এবং পরে সেসব বাহিনীর সাথে সমন্বয় করার জন্য এম১ আব্রামস ট্যাঙ্ক এবং এম২ ব্র‍্যাডলি লড়াকু যানবাহন যুক্ত বাহিনী ব্যবহার করে।
শহরের চারদিকে বিভিন্ন লক্ষ্যবস্তুতে বিমান হামলার পরে ৫ এপ্রিল সকাল ১১টায় ১০১তম এয়ারবর্ন কারবালা শত্রুবাহিনী মুক্ত করার কাজ শুরু করে। পরিকল্পনার অংশ হিসেবে নির্দিষ্টকৃত ল্যান্ডিং জোনে নামার উদ্দেশ্যে ৫০২তম পদাতিক রেজিমেন্টের তিনটি ব্যাটালিয়ন বহনকারী ২৩ টি ইউএউচ-৬০ ব্ল্যাকহক ও ৫ টি সিএইচ-৪৭ চিনুক হেলিকপ্টার আক্রমণ শুরু করে।
এলজেড স্প্যারোর ৩য় ব্যাটালিয়ন, ৫০২তম পদাতিক শহরে ঢোকার পরপরই তীব্র অসংগঠিত প্রতিরোধের শিকার হয়। দক্ষিণে এজেড রবিনে ২/৫০২ রাস্তা ধরে ধরে যাচ্ছিল এবং তারা স্কুলগুলোতে অনেক লুকানো অস্ত্র উপাদান দেখতে পায়। এছাড়াও তারা একটি সন্দেহভাজন বিদ্রোহী প্রশিক্ষণ শিবির শনাক্ত করে। রাতের নামার আগে ২/৫০২ তাদের উপর অর্পিত ৩০টি সেক্টরের ১৩টি পরিষ্কার করে। এলজেড ফিঞ্চ থেকে ১/৫০২ দক্ষিণপূর্ব দিকে যাওয়ার সময় অনেক অস্ত্র ভাণ্ডারের সন্ধান পায়। অভিযানটি পরিচালনার সময় হেলিকপ্টার গানশিপের এয়ার সাপোর্ট বেশি ব্যবহার করা হয়েছিলো। সাথে আর্টিলারি সাপোর্টও ব্যবহার করা হয়। সাপোর্টিং আর্টিলারি থেকে স্ক্রিন পদাতিক বাহিনী পর্যন্ত কারবালার রাস্তায় ১০০টিরও বেশি ধোঁয়া বিশিষ্ট শেল নিক্ষেপ করা হয়েছিল। একই সময় ২/৭০ আর্মার্ড রেজিমেন্ট এবং সি কোং ১/৪১ ইন (যান্ত্রিক) কারবালায় পৌঁছে লড়াইয়ে লিপ্ত হয় ফলে একজন নিহত হয়।
পরবর্তী দিন, ইউনিটগুলো নিজেদের সেক্টর শত্রুমুক্ত করতে শুরু করে। ৬ এপ্রিল বিকাল ৫টা নাগাদ প্রতিরোধ থেমে যেতে শুরু করর। ৫:৩০-এ ২/৭০ ১ম সাঁজোয়া বিভাগের সদস্যরা সাদ্দাম হুসাইনের একটি বৃহৎ মূর্তি ভেঙ্গে ফেলে।
কারবালায় ভূমিকা পালনের জন্য, ৩য় ব্যাটালিয়ন, ৫০২তম পদাতিক এবং ১০১তম এয়ারবর্ন বিভাগকে সাহসী ইউনিট পুরস্কার দেওয়া হয়।
আথিয়াপর্ন কুঞ্জারথং
আথিয়াপর্ন কুঞ্জারথং (জন্ম ১২ অক্টোবর ১৯৬৮) একজন থাই স্প্রিন্টার। তিনি ১৯৯২ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
সেশেলস নেশন
দ্য সেশেলস নেশন হল সেশেলসের একটি দৈনিক সংবাদপত্র। এটি এখন সেশেলসের জাতীয় সংবাদপত্র হিসাবে বিবেচিত হয় এবং ন্যাশনাল ইনফরমেশন সার্ভিসেস এজেন্সি (এনআইএসএ) দ্বারা সোমবার থেকে শনিবার প্রকাশিত হয়। সপ্তাহের দিনগুলিতে এটির ২০ পাতায় রঙিন প্রকাশিত হয়
আমানুল্লাহ কবির
আমানুল্লাহ কবীর (২৪ জানুয়ারি ১৯৪৭ - ১৬ জানুয়ারি ২০১৯) বাংলাদেশী সাংবাদিক ও লেখক। তিনি বাংলাদেশের সরকারি সংবাদ সংস্থা বাসসের পরিচালক ও ব্যবস্থাপনা সম্পাদক ছিলেন। আমানুল্লাহ বাংলাদেশের গুরুত্বপূর্ণ প্রায় সব দৈনিক পত্রিকায় নেতৃত্বস্থানীয় পর্যায়ে থেকে পাঁচ দশক ধরে সাংবাদিক হিসেবে কাজ করেছেন। ১৯৭১ সালে তিনি রনাঙ্গণে মুক্তিযুদ্ধে অংশগ্রহণ করেন। পূর্ব পাকিস্তান পরবর্তী বাংলাদেশে তিনি সাংবাদিকদের রুটি-রুজি আন্দোলনের পুরাধা হিসেবে পরিচিত ছিলেন।
কর্মজীবন
আমানুল্লাহ কবীর ১৯৬৯ সালে দৈনিক পয়গাম পত্রিকা দিয়ে সাংবাদিকতা শুরু করেন। ১৯৭১ সালে ইংরেজি সাংবাদিকতার সঙ্গে জড়িত হন। দ্য পিপল-এ কাজ করার সময় শুরু হয় মুক্তিযুদ্ধ। ১৯৭১ সালের ২৫ মার্চ রাতে পাকিস্তানি হানাদার বাহিনী হামলা চালিয়ে পত্রিকার অফিসটি গুড়িয়ে দেয়। অল্পের জন্যে প্রাণে বেঁচে যান আমানুল্লাহ করিব। পরে তিনি ঢাকা নগরী ছেড়ে জামালপুরের মেরান্দহ উপজেলার রেখিরপাড় গ্রামে তার জন্মস্থানে ফিরে যান। সেখান থেকে সক্রিয়ভাবে বাংলাদেশের স্বাধীনতা যুদ্ধে অংশগ্রহণ করেন।
স্বাধীনতার পর দ্য পিপল পুনরায় আত্মপ্রকাশ করলে তিনি আবার এ পত্রিকায় যোগ দিয়ে স্বাধীন বাংলায় সাংবাদিকতা শুরু করেন। এরপর দ্য ইন্ডিপেন্ডেন্টে নির্বাহী সম্পাদক হিসেবে দায়িত্ব পালন করেন। ২০০১ সালের অক্টোবরে তিনি বাংলাদেশ সংবাদ সংস্থার ব্যবস্থাপনা পরিচালক ও প্রধান সম্পাদক পদে নিযুক্ত হন। ২০০৪ সাল থেকে দৈনিক আমার দেশ পত্রিকায় সম্পাদক হিসেবে দায়িত্ব পালন করেন। সাংবাদিকতা পেশার শত ব্যস্ততায় কবিতা, গল্প ও বেশ কিছু প্রবন্ধ লিখেছেন। পরবর্তী সময়ে সমসাময়িক ঘটনার ওপর বাংলা ও ইংরেজি ভাষায় লেখার ওপরই বেশি গুরুত্ব দেন।
মৃত্যুর আগের ৫ বছর বিডিনিউজ টোয়েন্টিফোর ডটকমের জ্যেষ্ঠ সম্পাদক ছিলেন। বাংলাদেশের এক সময়কার জনপ্রিয় ইংরেজি দৈনিক নিউ নেশনের বার্তা সম্পাদক ছিলেন। কাজ করেছেন টেলিগ্রাফ পত্রিকায়।
সামাজিক কাজ
আমানুল্লাহ ঢাকা সাংবাদিক ইউনিয়ন এবং ফেডারেল সাংবাদিক ইউনিয়নের দুই বার মহাসচিব নির্বাচিত হন। ঢাকাস্থ জামালপুর সমিতি এবং বৃহত্তর ময়মনসিংহ সাংস্কৃতিক ফোরামের প্রতিষ্ঠাতা সদস্য ছিলেন। প্রাথমিক পর্যায়ে তিনি ছিলেন প্রগতিশীল সাংস্কৃতিক আন্দোলনের সক্রিয় ও একনিষ্ঠ কর্মী। সেই থেকে সাহিত্য-সংস্কৃতির প্রতি তার গভীর অনুরাগ তৈরি হয়।
প্রকাশিত গ্রন্থ
আমানুল্লাহ সংবাদপত্র সম্পাদনার পাশাপাশি ১০টি বই লিখেছেন।
অসুস্থতা ও মৃত্যু
আমানুল্লাহ ডায়াবেটিক ও কিডনি জনিত রোগে আক্রান্ত হয়ে ১৬ জানুয়ারি ২০১৯ সালে ঢাকা ইবনে সীনা হাসপাতালে মৃত্যুবরণ করেন।
কোহেরেন্স (চলচ্চিত্র)
কোহেরেন্স (এছাড়াও কোহিরেন্স) হল একটি আমেরিকান পরাবাস্তব বিজ্ঞান কল্পকাহিনী ভিত্তিক মনস্তাত্ত্বিক থ্রিলার চলচ্চিত্র যা জেমস ওয়ার্ড বার্কিট দ্বারা পরিচালিত হয়। ১৯ সেপ্টেম্বর, ২০১৩-এ অস্টিন ফ্যান্টাস্টিক ফেস্টে চলচ্চিত্রটির বিশ্ব আত্মপ্রকাশ হয়েছিল এবং এমিলি ফক্সলার এই চলচ্চিত্রে এমন একজন মহিলার চরিত্রে অভিনয় করেছেন যাকে একটি ধূমকেতুর কাছাকাছি চলে যাওয়ার পরে অদ্ভুত সব ঘটনার মোকাবেলা করতে হয়৷
কাঁকড়া নদী
কাঁকড়া নদী বা আত্রাই নদী (দিনাজপুর) বাংলাদেশের উত্তর-পশ্চিমাঞ্চলের দিনাজপুর জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৯৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাঁকড়া নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৩।
প্রবাহ পথ
কাঁকড়া নদী বাংলাদেশের দিনাজপুর জেলার চিরিরবন্দর উপজেলার আত্রাই নদী থেকে বের হয়ে একই উপজেলায় পুনরায় আত্রাই নদীতে মিলিত হয়েছে।
অন্যান্য তথ্য
কাঁকড়া নদীর দৈর্ঘ্য ২৫ কিলোমিটার, প্রস্থ ২০০ মিটার এবং গভীরতা ৩.৫ মিটার। নদী অববাহিকার আয়তন ১০০ বর্গকিমি। নদীতে সারা বছর জলের প্রবাহ থাকে। এই প্রবাহের কারণ আত্রাই নদীর পানিপ্রবাহ। জুলাই থেকে সেপ্টেম্বর মাসে পানিপ্রবাহ বেশি থাকে। তখন প্রবাহের পরিমাণ বেড়ে দাঁড়ায় ৫০০ ঘন মিটার/সেকেন্ড। এই নদীতীরে গড়ে উঠেছে কারেন্টের হাট। নদীটির উপরে কারেন্টের হাট সড়ক সেতু ও চিরিরবন্দর রেলসেতু আছে। এছাড়াও নদী অববাহিকায় একটি রাবারড্যাম প্রকল্প ও পানি উন্নয়ন বোর্ডের আত্রাই-কাঁকড়া উপপ্রকল্প রয়েছে।
দিয়ারিও দে আলমেরিয়া
এল দিয়ারিও দে আলমেরিয়া, কখনও কখনও এল আলমেরিয়া নামেও ডাকা হয়, আলমেরিয়াতে সম্পাদিত একটি স্পেনীয় সংবাদপত্র। এটি পূর্বে ২০০৩ এবং ২০০৯ এর মধ্যে প্রকাশিত একটি মুক্ত সংবাদপত্র ছিল।
ডেইজ অ্যান্ড নাইটস ইন উহান
<templatestyles src="Module:Infobox/styles.css"> ডেইজ অ্যান্ড নাইটস ইন উহান ( চীনা : 武汉日夜) হল ২০২১ সালে নির্মিত একটি প্রচারণামূলক প্রামাণ্যচিত্র যা উহান, হুবেই, চীনে কোভিড-১৯ মহামারী সম্পর্কে বিশদ বর্ণনা প্রদান করে। ছবিটি পরিচালনা করেছেন কাও জিনলিং, এবং সহ-প্রযোজনা করেছেন চীনা কমিউনিস্ট পার্টি এবং হুবেই প্রচার বিভাগ। ডেইজ অ্যান্ড নাইটস ইন উহান চীনে ২২ জানুয়ারি, ২০২১-এ মুক্তি পায়।  চীনের বাইরে ছবিটি মুক্তি দেওয়ার পরিকল্পনা আছে কিনা তা এখনো জানা যায় নি।
ডেইজ অ্যান্ড নাইটস ইন উহান-এ চীনা অভিনেত্রী এবং গায়িকা ঝু জুনের "ইউ আর সো কাইন্ড" শিরোনামের একটি গান রয়েছে।
নকলা ইউনিয়ন
নকলা ইউনিয়ন বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি।
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
১.চেপাকুড়ি জোড়া ব্রীজ
২.ধনাকুশা ঈদগাহ মাঠ
৩.ধনাবিল
৪.মরা বিল
৫.ধনাকুশা হাই স্কুল
৬. ধনাকুশা কবরস্থান
উল্লেখযোগ্য ব্যক্তিত্ব
১.মরহুম আলহাজ্ব বজলুর রহমান (সাবেক চেয়ারম্যান)
জনপ্রতিনিধি
বর্তমান চেয়ারম্যান- আবু বক্করসিদ্দিক ফারুক
পারমাণবিক শক্তি গবেষণা প্রতিষ্ঠান স্কুল এন্ড কলেজ
পারমাণবিক শক্তি গবেষণা প্রতিষ্ঠান স্কুল এন্ড কলেজ (এ ই আর ই স্কুল এন্ড কলেজ) হলো বাংলাদেশের ঢাকা জেলার সাভার উপজেলায় অবস্থিত একটি মাধ্যমিক ও উচ্চমাধ্যমিক শিক্ষাপ্রতিষ্ঠান।
ইতিহাস
এটি ১৯৮৩ সালে পারমাণবিক শক্তি গবেষণা প্রতিষ্ঠান (এইআরই) ক্যাম্পাসে কর্মরত কর্মচারীদের এবং আশেপাশের অঞ্চলের শিশুদের জন্য একটি উচ্চ বিদ্যালয় হিসাবে প্রতিষ্ঠা করা হয়। ২০০৮ সালের পরে এটিকে কলেজ পর্যায়ে উন্নীত করা হয়, যা পারমাণবিক শক্তি গবেষণা প্রতিষ্ঠান স্কুল এবং কলেজ নামে পরিচিতি লাভ করে। এটি বাংলাদেশ পারমাণবিক শক্তি কমিশনের অধীনে এইআরইয়ের একটি অংশ। এটি এআরই-এর ডিজির নেতৃত্বে পরিচালনা কমিটি কর্তৃক পরিচালিত হয়। বর্তমানে বিদ্যালয়টিতে বিভিন্ন ক্লাসে ১,৬০০-এরও বেশি শিক্ষার্থী রয়েছে। এছাড়া ৩৭ জনের বেশি শিক্ষক এবং ১৩ জন অফিস কর্মকর্তা কর্মরত আছেন।
ভারতের জম্মু ও কাশ্মীরের বিশেষ মর্যাদা প্রত্যাহার
থাম্ব|জম্মু ও কাশ্মীরের মানচিত্র ৫ আগস্ট ২০১৯ সালে, ভারত সরকার সংবিধানের সুদূরপ্রসারী ব্যবস্থার মাধ্যমে ভারতীয় সংবিধানের ৩৭০ অনুচ্ছেদের অধীনে জম্মু ও কাশ্মীর রাজ্যকে প্রদত্ত বিশেষ মর্যাদা বাতিল করে দিয়েছিল। কাশ্মীর উপত্যকাটি সমস্ত যোগাযোগ ব্যবস্থা বন্ধ করা হয় এবং রাজনৈতিক নেতৃবৃন্দকে গৃহবন্দী করে রাখা হয়েছিল। ভারতের রাষ্ট্রপতি রাম নাথ কোবিন্দ রাষ্ট্রীয় স্বায়ত্তশাসনের সমস্ত বিধান বাতিল করে, বিদ্যমান ১৯৫৪ সালের রাষ্ট্রপতি আদেশের অধীনে ধারা ৩৭০ এর ক্ষমতায় একটি রাষ্ট্রপতি আদেশ জারি করেন। স্বরাষ্ট্রমন্ত্রী অমিত শাহ ভারতীয় সংসদে পুনর্গঠন বিল উত্থাপন করে একজন লেফটেন্যান্ট গভর্নর দ্বারা পরিচালিত হওয়ার জন্য রাজ্যকে দুটি কেন্দ্রশাসিত অঞ্চলে বিভক্ত করার চেষ্টা করেছিলেন। পরের দিন লোকসভা বা নিম্ন কক্ষে উপস্থাপিত হওয়ার আগে আঞ্চলিক দলগুলির সমর্থন নিয়ে বিলটি রাজ্যসভায় দ্রুত পাস হয়।
আন্তর্জাতিক মানবাধিকার গোষ্ঠীগুলি এই পদক্ষেপের নিন্দা করে, অপরদিকে হিন্দু জাতীয়তাবাদীরা ঘটনাটিকে উদ্‌যাপন করে এবং দাবি করেছে যে এই পদক্ষেপগুলি কাশ্মীরে শান্তি ও বিনিয়োগ নিয়ে আসবে।
সরকার দ্বারা চালানো দমন
স্থিতি প্রত্যাহারের আগে স্বরাষ্ট্র মন্ত্রক এলাকায় আইনশৃঙ্খলা রক্ষার কারণ উল্লেখ করে হাজার হাজার আধা - সামরিক নিরাপত্তা বাহিনীকে জম্মু ও কাশ্মীরে জড়ো করার অনুমোদন দেয়। ২ আগস্ট, ভারতীয় সেনাবাহিনী বলেছিল যে পাকিস্তানি সেনাবাহিনী এবং সন্ত্রাসীরা “সহিংসতা চালানোর পরিকল্পনা করছে” এবং “সম্প্রতি এই যাত্রাটিকে টার্গেট করার চেষ্টা করেছে।” ভারত সরকার স্থানীয় এবং বিদেশী উভয় শিক্ষার্থী এবং পর্যটকদের অবহিত করে জম্মু ও কাশ্মীর ছেড়ে যেতে।
এই পদক্ষেপগুলি আশঙ্কা জাগিয়ে তুলেছিল যে ভারত শীঘ্রই জম্মু ও কাশ্মীরের বিশেষ মর্যাদা প্রত্যাখ্যান করবে। তবে ৩ আগস্ট ওমর আবদুল্লাহ বলেছিলেন যে গভর্নর সত্য পাল মালিক "তাকে আশ্বাস দিয়েছিলেন যে সংবিধানের ৩৫এ অনুচ্ছেদটি নষ্ট করার, সীমানা পরিবর্তন বা দ্বিখণ্ডিতকরণ শুরু করার কোনও অগ্রগতি নেই।"
৪ আগস্ট, কেন্দ্রীয়, উত্তর ও দক্ষিণ কাশ্মীরে সুরক্ষা বাহিনীর মধ্যে স্যাটেলাইট ফোন বিতরণ করার পরে, সরকার কেবলমাত্র টেলিভিশন, ল্যান্ডলাইনস, সেলফোন এবং ইন্টারনেট বন্ধ করে একটি সম্পূর্ণ যোগাযোগ ব্ল্যাকআউটের নির্দেশ দেয়। অনেক সংবাদ সূত্র করফিউ কার্যকরের কথা উল্লেখ করে (যদিও কলকাতার টেলিগ্রাফ জানিয়েছে যে সরকার সরকারীভাবে কারফিউ ঘোষণা করেনি )। চিকিত্সকরা এবং জেলা প্রশাসকদের প্রস্তুত থাকার পরামর্শ দেওয়া হয়। ১৪৪ ধারা জারি করা হয়েছিল এবং স্থানীয় রাজ্য পুলিশকে নিরস্ত্র করা হয়েছিল।  কংক্রিট ব্যারিকেড প্রতি কয়েক শ মিটার পর পর রাস্তা অবরোধ করে। সমস্ত শিক্ষাপ্রতিষ্ঠান সহ দোকান এবং ক্লিনিকগুলি বন্ধ ছিল, এবং জম্মু ও কাশ্মীর জুড়ে একটি লাল সতর্কতা বাজানো হয়েছিল।
অনেক ভারতীয় গণমাধ্যম জানায় যে কাশ্মীর উপত্যকা থেকে তাদের কাছে কোনও তথ্য আসছে না এবং তাদের সংবাদদাতারা নিরাপদ ছিল কি না তাও তারা সনাক্ত করতে পারেনি। সাংবাদিকদের কারফিউ পাস জারি করা হয়নি। সাংবাদিকদের সুরক্ষা কমিটি জানিয়েছে যে এক সাংবাদিককে অনির্ধারিত অভিযোগে গ্রেপ্তার করা হয়েছিল। অনেক সাংবাদিকের প্রতিবেদন সৈনিকরা বন্ধ করে বলে জানা যায় এবং ইউএসবি ড্রাইভের মাধ্যমে রাজ্যের বাইরে ছবি পাঠাতে হয়েছিল। সিপিজে-র মতে, সম্পাদক, তাদের সাথে কথা বলেছিলেন তিনি বলেছিলেন যে "তারা আশঙ্কা করে যে তারা সাংবাদিকদের গ্রেপ্তার করবে, বিশেষত যারা ওখানকার ঘটনার খবর দেবে"।
প্রতিবেদন অনুসারে, প্রতিবাদ বা সহিংসতার প্রাদুর্ভাব রোধ করতে কর্তৃপক্ষ বেশ কয়েকটি কাশ্মীরি নেতা সহ প্রায় ৫০০ জনকে গ্রেপ্তার করে। সুরক্ষা বাহিনী কর্তৃক গ্রেপ্তারকৃতদের মধ্যে জম্মু ও কাশ্মীরের প্রাক্তন মুখ্যমন্ত্রী মেহবুবা মুফতি এবং ওমর আবদুল্লাহ, এবং বিধায়করা মোহাম্মদ ইউসুফ তারিগামী এবং ইঞ্জিনিয়ার রশিদ ছিলেন।
জম্মু ও কাশ্মীরের মধ্যে থেকে প্রতিক্রিয়া
প্রাক্তন মুখ্যমন্ত্রী ওমর আবদুল্লাহ ৩৭০ অনুচ্ছেদে সরকারের এই পদক্ষেপকে "একতরফা এবং মর্মাহত" বলে অভিহিত করেছেন। তিনি এটিকে "১৯৪৭ সালে ভারতে রাজ্যের অন্তর্ভুক্তি মেনে নিয়ে তখন জম্মু-কাশ্মীরের জনগণ যে আস্থা রেখেছিল তা একটি সম্পূর্ণ বিশ্বাসঘাতকতা বলে মনে করেন"।
লাদাখের জন্য লোকসভার সদস্য জামায়াং ত্রেসিং নামগিয়াল, ৩৭০ অনুচ্ছেদ বাতিল এবং পৃথক লাদাখ কেন্দ্রশাসিত অঞ্চলের প্রস্তাবিত প্রস্তাবের প্রশংসা করেন এবং বলেন এই পদক্ষেপের ফলে উন্নয়নে এবং এই অঞ্চলে কর্মসংস্থান সৃষ্টি করবে। তিনি আরও যোগ করেছেন, "কাশ্মীরের অধীনে, আমাদের উন্নয়ন, আমাদের রাজনৈতিক আকাঙ্ক্ষা, আমাদের পরিচয়, আমাদের ভাষা, যদি এই সমস্ত কিছু হারিয়ে যায়, তবে তার কারণ এটি অনুচ্ছেদ ৩৭০"।
প্রভাবশালী ইমাম খোমেনি মেমোরিয়াল ট্রাস্ট সহ কারগিলের ধর্মীয় ও রাজনৈতিক সংগঠনগুলি "জনগণের সম্মতি ছাড়াই" এই পদক্ষেপের জন্য ভারত সরকারকে নিন্দা জানিয়ে কার্গিল জেলায় বন্ধের আহ্বান জানিয়েছে। কারগিলের রাজনৈতিক নেতা আসগর আলী কারবালাই বলেছেন, কারগিলের জনগণ "ধর্ম, ভাষা বা অঞ্চল" ভিত্তিতে রাজ্যের যে কোনও বিভাজনকে অগণতান্ত্রিক বলে বিবেচনা করেন। এর আগে, লাদাখের সংসদ সদস্য জামায়ং ত্রেসিং নামগিয়াল দাবি করেছিলেন যে এই পদক্ষেপের লাদাখের সমস্ত অঞ্চল থেকেই সমর্থন রয়েছে।
৮ আগস্ট, লাদাখ বৌদ্ধ সমিতি লাদাখের জন্য একটি কেন্দ্রশাসিত অঞ্চল গঠনের প্রস্তাবিত উদ্যাপনের জন্য লেহে একটি ধন্যবাদ জ্ঞাপনের অনুষ্ঠানের আয়োজন করে, এতে রাজনৈতিক ও ধর্মীয় নেতারা উপস্থিত ছিলেন। আরও জানা যায় যে লেহের মুসলিম নেতারা শহরের একটি ঐতিহাসিক মসজিদের উপরে ভারতের পতাকা উত্তোলন করে সরকারের প্রস্তাবটি উদ্‌যাপন করেন।
বিরোধিতা
ইতিহাসবিদ রামচন্দ্র গুহ বলেছিলেন যে ভারতের রাষ্ট্রপতি স্পষ্টতই "তাড়াহুড়ো" করেছিলেন।
তিনি রাজ্যের ক্ষমতার নির্বিচারে অপব্যবহার নিয়ে গভীরভাবে চিন্তা করার কথা প্রত্যেক ভারতীয়কে জিজ্ঞাসা করেন।
সাংবিধানিক পণ্ডিত এজি নূরানী বলেছেন যে বিতর্কিত উপায়ে ৩৭০ ধারা বাতিল করার জন্য ভারত সরকারের সিদ্ধান্ত "সম্পূর্ণ এবং স্পষ্টতই অসাংবিধানিক" ছিল। তিনি বলেন, পুনর্গঠন বিলটি কেবল সংবিধানিক ছিল না, এটি প্রতারণামূলক ছিল।
একজন কংগ্রেস নেতা তথা রাজস্থানের মুখ্যমন্ত্রী,  হিসাবে কাশ্মীরি নেতা মেহবুবা মুফতি এবং ওমর আবদুল্লাহকে গ্রেপ্তারের নিন্দা জাননান। পাঞ্জাবের মুখ্যমন্ত্রী অমরিন্দর সিংহ একটি কংগ্রেস নেতা ৩৭০ ধারা বাতিল করার বিষয়টি সম্পূর্ণ অসাংবিধানিক বলে অভিহিত করেছেন এবং বলেছিলেন, "এটি একটি খারাপ নজির স্থাপন করবে কারণ এর অর্থ এই হবে যে কেবলমাত্র রাষ্ট্রপতির শাসন আরোপ করে কেন্দ্র দেশের কোনও রাজ্য পুনর্গঠন করতে পারে। । ”
ভারত সরকারের সিদ্ধান্তের বিরুদ্ধে প্রতিবাদ জানাতে কয়েকশো মানুষ নয়াদিল্লিতে বিক্ষোভ দেখান এবং এটিকে "ভারতীয় গণতন্ত্রের মৃত্যু" বলে অভিহিত করেন। বিক্ষোভকারীরা ভারত সরকারকে তার সিদ্ধান্তের বিষয়ে পুনর্বিবেচনা করতে বলেন। ডি রাজা ভারতের কমিউনিস্ট পার্টির সাধারণ সম্পাদক ভারত সরকারের এই পদক্ষেপকে "ভারতীয় সংবিধানের উপর আক্রমণ" বলে অভিহিত করেছিলেন।
ভারতীয় জাতীয় কংগ্রেসের এক কর্মী কাশ্মীর অঞ্চলে যোগাযোগের ব্লকআউট এবং কারফিউকে চ্যালেঞ্জ জানাতে ভারতের সুপ্রিম কোর্টে একটি আবেদন করেন, যাতে বেশ কয়েকজন কাশ্মীরি নেতা সহ প্রায় ৫০০ মানুষকে গ্রেপ্তার করা হয়েছিল। রাহুল গান্ধীও কাশ্মীরি রাজনৈতিক নেতাদের গ্রেপ্তারের জন্য ভারত সরকারের সমালোচনা করেছিলেন এবং এই আটককে "অসাংবিধানিক ও অগণতান্ত্রিক" বলে অভিহিত করেছিলেন।
সমর্থন
কংগ্রেস নেতা এবং মধ্য প্রদেশের উপ-মুখ্যমন্ত্রী, জ্যোতিরাদিত্য সিন্ধিয়া, ৩৭০ অনুচ্ছেদ বাতিল করার সরকারী পদক্ষেপকে সমর্থন করেছিলেন। তিনি টুইটারে লিখেছেন, "আমি # জাম্মুওকাশ্মীর এবং # লাদাখের এই পদক্ষেপ এবং ভারতের ইউনিয়নের সম্পূর্ণ ভারতের ইউনিয়নে একত্রীকরণকে সমর্থন করি।" এছাড়াও, কংগ্রেস নেতা দিপেন্দ্র সিং হুদা যুক্তি দিয়েছিলেন যে জম্মু ও কাশ্মীরের ৩৭০ অনুচ্ছেদের বিলোপ "জাতীয় অখণ্ডতার স্বার্থে"।
কংগ্রেস রাজ্যসভার প্রধান হুইপ, ভুবনেশ্বর কালিতা জম্মু ও কাশ্মীরের বিশেষ মর্যাদা প্রত্যাহারের বিষয়ে কংগ্রেসের অবস্থানের বিষয়ে পদত্যাগ করেন এবং বলেছিলেন যে, "কংগ্রেসের মতাদর্শ আজ দেখে মনে হচ্ছে এটি আত্মহত্যা করছে এবং আমি এর অংশ হতে চাই না।" কংগ্রেস রাজনীতিবিদ জনার্দন দ্বিবেদী জম্মু ও কাশ্মীরের ৩৭০ অনুচ্ছেদের বিলোপকে স্বাগত জানিয়েছিলেন এবং বলেছিলেন যে দেরি হয়ে এলেও একটি "ঐতিহাসিক ভুল" সংশোধন করা হল।
ওয়াইএসআর কংগ্রেস পার্টির সংসদীয় দলের নেতা ভি বিজয়সাই রেড্ডি ৩৭০ অনুচ্ছেদ বাতিল করার পক্ষে সমর্থন জানিয়ে এই পদক্ষেপকে অমিত শাহের "নির্ভীক ও সাহসী" পদক্ষেপ হিসাবে অভিহিত করেছেন। তেলুগু দেশম পার্টির সংসদ সদস্য, কনকমেডালা রবীন্দ্র কুমার বলেছিলেন, "আমি শক্তিশালী বাস্তবায়ননের জন্য স্বরাষ্ট্রমন্ত্রী ও প্রধানমন্ত্রীকে অভিনন্দন জানাতে হবে, জেএন্ডকে-র জনগণকে এই সমস্ত উত্তেজনা থেকে মুক্তি দিতে হবে এবং সুখে থাকতে হবে এবং দেশের একটি অংশে পরিণত হতে হবে "এবং এই পদক্ষেপকে স্বাগত জানাই।
জনতা দল ইউনাইটেডের সদস্যরা প্রথমে ভোট প্রক্রিয়া চলাকালীন রাজ্যসভা থেকে বেরিয়ে যান। পরে বলেছিল যে তারা ধারা ৩৭০ প্রত্যাহার গ্রহণ করবে।
পাকিস্তানের জবাব
ভারত তার সংবিধানের ৩৭০ অনুচ্ছেদে যেটি কাশ্মীরকে বিশেষ অধিকার দেয়, তা বাতিল করার পরপরই পররাষ্ট্র দফতর একটি বিবৃতি জারি করে বলেছে, "এই আন্তর্জাতিক বিবাদের পক্ষ হিসাবে পাকিস্তান অবৈধ পদক্ষেপের মোকাবিলায় সম্ভাব্য সকল বিকল্প ব্যবহার করবে।" এবং যে "জাতিসংঘের সুরক্ষা কাউন্সিলের (ইউএনএসসি) রেজোলিউশনে উল্লিখিত ভারত সরকার কর্তৃক কোনও একতরফা পদক্ষেপ এই বিতর্কিত মর্যাদার পরিবর্তন করতে পারে না এবং এটি জম্মু ও কাশ্মীর এবং পাকিস্তানের জনগণের পক্ষে কখনও গ্রহণযোগ্য হবে না "" পরিস্থিতি নিয়ে আলোচনার জন্য পাকিস্তানের রাষ্ট্রপতি আরিফ আলভী জাতীয় সংসদ ও সিনেটের একটি জরুরি যৌথ সংসদীয় অধিবেশন ডাকেন। ৭ আগস্ট, যৌথ সংসদ অধিবেশন ভারতের এই পদক্ষেপের নিন্দা করার জন্য একটি প্রস্তাব পাস করে এবং এটিকে "ইউএনএসসি রেজোলিউশনে উল্লিখিত ভারতীয় অধিকৃত বিতর্কিত কাশ্মীরের মর্যাদাকে পরিবর্তনকে অবৈধ, একতরফা, বেপরোয়া ও জোর প্রচেষ্টা" বলে অভিহিত করে।
৭ আগস্ট, পরিস্থিতি পর্যালোচনা করার জন্য জাতীয় সুরক্ষা কমিটির একটি বৈঠক অনুষ্ঠিত হয় এবং ভারতের সাথে পাকিস্তানের কূটনৈতিক সম্পর্ক হ্রাস করার এবং সমস্ত দ্বিপক্ষীয় বাণিজ্য স্থগিত করার সিদ্ধান্ত নেওয়া হয়। এটি ভারত ও পাকিস্তানের মধ্যে দ্বিপাক্ষিক ব্যবস্থাগুলি পর্যালোচনা করারও সংকল্প করেছিল এবং বিষয়টি সুরক্ষা কাউন্সিলসহ জাতিসংঘে নেওয়ার সিদ্ধান্ত নিয়েছে। ভারত থেকে পাকিস্তানের রাষ্ট্রদূতকে ডেকে পাঠানো এবং পাকিস্তানে নিযুক্ত ভারতীয় রাষ্ট্রদূতকে বহিষ্কার করার সিদ্ধান্ত নেওয়া হয়েছিল।
৮ ই আগস্ট, পাকিস্তানের রেলপথ মন্ত্রী শেখ রশিদ আহমেদ সমঝতা এক্সপ্রেস ট্রেন পরিষেবা স্থগিত করে এবং থর এক্সপ্রেস যাত্রীবাহী ট্রেন পরিষেবা স্থগিত করারও ঘোষণা দিয়ে বলেন যে, “যতক্ষণ না আমি রেলমন্ত্রী থাকব, ততদিন সমঝতা এক্সপ্রেস এবং থর এক্সপ্রেস চলবে না। এটাই। ” একই দিনে তথ্য ও সম্প্রচার মন্ত্রক পাকিস্তানের অভ্যন্তরে ভারতীয় চলচ্চিত্র ও নাটক প্রদর্শনের উপর নিষেধাজ্ঞাসহ ভারতের সাথে সমস্ত সাংস্কৃতিক বিনিময় নিষিদ্ধ করার সিদ্ধান্ত নে।
পাকিস্তানের পররাষ্ট্রমন্ত্রী শাহ মেহমুদ কুরেশি এক সংবাদ সম্মেলনে ঘোষণা করেছিলেন যে পাকিস্তান উত্তেজনা সত্ত্বেও শিখদের জন্য করতারপুর করিডোর খোলার প্রতিশ্রুতিবদ্ধ থাকবে এবং বলেছিল যে "আমরা বাবা গুরু নানকের ৫৫০ তম (জন্ম) বার্ষিকীতে আমাদের শিখ ভাই-বোনদের স্বাগত জানাতে প্রস্তুত" ।
৯ ই আগস্ট, শাহ মেহমুদ কুরেশি জম্মু ও কাশ্মীরের পরিস্থিতি নিয়ে চীনের পররাষ্ট্রমন্ত্রীর সাথে আলোচনা করার জন্য চীন ভ্রমণ করেন।
দ্য ডেইলি স্লোভাক নিউজ
দ্য ডেইলি স্লোভাক নিউজ (দ্যা শ্লোভাক এসকে নামেও পরিচিত) হল একটি ইংরেজি অনলাইন সংবাদপত্র যার সদর দপ্তর ব্রাতিস্লাভা, স্লোভাকিয়ায় অবস্থিত।
বহিঃসংযোগ
সরকারী ওয়েবসাইট
আর্ক-এন-সিয়েল (সংবাদপত্র)
আর্ক-এন-সিয়েল হল বুরুন্ডিতে প্রকাশিত একটি বেসরকারী সাপ্তাহিক সংবাদপত্র। সংবাদপত্রের প্রধান সম্পাদক, থিয়েরি এনদাইশিমিয়ে, কথিত সরকারি দুর্নীতি সম্পর্কে একটি গল্প সম্পর্কিত মানহানির অভিযোগে গ্রেপ্তার হয়েছিলেন।
অভিনয়া (কন্নড় অভিনেত্রী)
অভিনয়া (কন্নড় অভিনেত্রী) (জন্ম ১৯৭১ ) একজন ভারতীয় অভিনেত্রী যিনি প্রধানত কন্নড় চলচ্চিত্র এবং ধারাবাহিকে অভিনয় করেন। তিনি ১৯৮৪ সাল কাশীনাথ দ্বারা পরিচালিত এবং অভিনীত অনুভবা ছবিতে অভিনয় করে খ্যাতি অর্জন করেন। এই সিনেমাতে তার অভিনয়ের জন্য তিনি শ্রেষ্ঠ অভিনেত্রী বিভাগে কর্ণাটক রাজ্য চলচ্চিত্র পুরস্কার(১৯৮৩ - ৮৪ সালে) প্রাপ্ত হন।
অভিনয় জীবন
অভিনয়া শিশুশিল্পী হিসেবে তার অভিনয় জীবনে প্রবেশ করেন। তিনি শিশুশিল্পী হিসেবে ভাগ্যবন্ত, দেবথা মানুষ এবং বেঙ্কিয়া বালে ছবিতে অভিনয় করেছেন। ১৩ বছর বয়সে কন্নড় ছবি অনুভবা -তে মুখ্য নায়ইকার চরিত্রে অভিনয় করার জন্য তাকে নির্বাচন করা হয়। সিনেমাটি ব্যাপক জনপ্রিয় হয়েছিল। এই সিনেমায় অভিনয় করার জন্য ১৯৮৩ - ৮৪ সালের কর্ণাটক রাজ্য চলচ্চিত্র উৎসবে তাকে সেরা অভিনেত্রীর পুরস্কার দিয়ে সম্মানিত করা হয়। এছারাও অনুভবার জন্য তিনি তিনি ১৯৮৩ সালে সেরা অভিনেত্রী হিসাবে ফিল্মফেয়ার পুরস্কার পান।
অভিনয়া ১৯৮০ এবং ১৯৯০ এর দশক জুড়ে অনেকগুলি জনপ্রিয় কন্নড় সিনেমায় সহায়ক চরিত্রে অভিনয় করেছেন। ১৯৮৯ সালে তিনি কিন্ডারী যোগী এবং গজপতি গর্ভা‌ঙ্গা এই দুটি সিনেমায় অভিনয় করেন। ১৯৯০ সালে তিনি হাতিয়া কান্ড এবং ১৯৯১ সালে কল্লুর কালা সিনেমাতে অভিনয় করেছিলেন। তার অভিনীত আরও কয়েকটি উল্লেখনীয় সিনেমা হল, উর্বশী কল্যাণ (১৯৯৩), আপ্পা নানজাপ্পা মাগা গুঞ্জপ্পা (১৯৯৪), পুলিশ ডগ (২০০২) ও প্রেমিগাগি না (২০০২)।
২০০২ এর পর তিনি তার অভিনয় জীবন থেকে সামান্য বিরতি নেন। এরপর তিনি ২০১৯ সালে 'ক্রাশ' সিনেমার মাধ্যমে বড় পর্দায় প্রত্যাবর্তন করেন।
আহমদপুর, কপূরথলা
আহমদপুর, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১২ কিলোমিটার (৭.৫ মাইল) দুরে অবস্থিত, যেটি আহমদপুরের, জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি
জনসংখ্যা
ভারতের ২০১১ সালের জনগণনা অনুযায়ী আহমদপুরের জনসংখ্যা ছিল ৭১৪, যার মধ্যে ৩৬০ জন পুরুষ এবং ৩৫৪ জন নারী। আহমদপুরে সাক্ষরতার হার ৯২.৪৯%, রাজ্যের গড় ৭৫.৮৪% র চেয়ে বেশি। জনসংখ্যার ৬ বছরের কম বয়সী শিশুদের সংখ্যা ৪৮, যা আহমদপুরের মোট জনসংখ্যার ৬.৭২% এবং শিশু সন্তানের লিঙ্গ অণুপাত প্রায় ৭১৪, যা রাজ্যের গড় ৮৪৬ এর তুলনায় কম।
ভোপাল জংশন রেলওয়ে স্টেশন
ভোপাল জংশন রেলওয়ে স্টেশন (স্টেশন কোড: বিপিএল) ভারতের অন্যতম একটি রেলওয়ে জংশন৷ এটি ভারতের মধ্য প্রদেশের রাজধানী শহর ভোপাল এর প্রধান রেলওয়ে স্টেশন৷ সাচির একটি গুরুত্বপূর্ণ বৌদ্ধ স্তুপা স্টেশনটি হতে প্রায় ৪০ কিলোমিটার(২৫ মাইল) দূরে অবস্থিত৷ প্রতি বছর নেপাল, চীন, থাইল্যান্ড, মালয়েশিয়া, জাপান এবং মায়ানমার হতে বহু তীর্থযাত্রী স্তুপাটি দর্শন করতে আসে৷ ভোপাল জংশন রেলওয়ে স্টেশনটি এসব তীর্থযাত্রীদের যাতায়াতের সংযোগস্থল হিসাবে কাজ করে৷
নির্মাণ
শহরটিতে সর্বমোট ছয়টি রেলওয়ে স্টেশন রয়েছে৷
ভোপাল জংশন রেলওয়ে স্টেশন এবং ভোপাল হবিগঞ্জ স্টেশনকে আরও ৪৭ টি রেলওয়ে স্টেশনের পাশাপাশি ওয়ার্ল্ড ক্লাস রেলওয়ে স্টেশন হিসাবে গড়ে তোলার জন্য নির্বাচিত করা হয়েছে৷ ভোপাল জংশন রেলওয়ে স্টেশন এবং ভোপাল হবিগঞ্জ স্টেশন দুটি ইতিমধ্যেই আইএসও ৯০০১:২০০০ সনদ লাভ করেছে৷
অবস্থান
স্টেশনটি শহরটির কেন্দ্র হতে প্রায় ৯ কিলোমিটার(৫.৬ মাইল) এবং ভোপাল হবিগঞ্জ হতে ৭ কিলোমিটার(৪.৩ মাইল) দূরে অবস্থিত৷
গঠনশৈলী
স্টেশনটিতে ৬ টি প্লাটফর্ম রয়েছে৷ অন্যান্য সুবিধার পাশাপাশি স্টেশনটিতে অনেকগুলো ওয়েটিং হল, রিফ্রেশমেন্ট সেন্টার, প্যাসেঞ্জার টিকেট কাউন্টার, টিকেট ভেন্ডিং মেশিন, কার পার্কিং, যোগাযোগ সুবিধা, সেনিটারি সুবিধা এবং যাত্রীদের নিরাপত্তার লক্ষ্যে সরকারি রেলওয়ে পুলিশ ফোর্স নিয়োজিত রয়েছে৷
সার্ভিস
ভোপাল জংশন রেলওয়ে স্টেশনটি প্রধান দিল্লি-চেন্নাই রুটের উপর অবস্থিত, যেখানে ২০০ টিরও অধিক ডেইলি ট্রেন এবং সপ্তাহে ৩৮০ টিরও অধিক ট্রেন থামে৷ ভোপাল জংশনের উত্তরে বিনা জংশন, দক্ষিণে রয়েছে ইতারসি জংশন৷ অপরদিকে একটি ট্র্যাকের মাধ্যমে পশ্চিমে এটি উজ্জাইন জংশন, রত্লম জংশন এবং আহমেদাবাদ জংশনের সাথে যুক্ত৷ এছাড়াও ইন্ডোর ও দিওয়াস জংশনের কিছু অংশের সাথেও যুক্ত৷
ট্রেনসমূহ
ভোপাল শহর ভারতের দ্রুততম ট্রেন ভোপাল শতাব্দি এক্সপ্রেস এবং একই সাথে ভারতের অ্ন্যতম দ্রুততম মেইল এক্সপ্রেস ট্রেন এর চলাচল স্থান৷ আইএও সনদপ্রাপ্ত দ্রুততম মেইল এক্সপ্রেস ট্রেনটি হল শান-ই-ভোপাল৷ অপরদিকে সম্প্রতি ঘোষিত ভোপাল-ইন্ডোর এসি ডাবল ডেকার ইন্টারসিটি এক্সপ্রেস ও ভোপাল-ইন্ডোর এসি ডাবল ডেকার নন স্টপ এক্সপ্রেস চালু হলে তা হবে যথাক্রমে ভারতের মধ্য প্রদেশ ও ছত্রিশগড়ে চালু হওয়া প্রথম এসি ডাবল ডেকার ট্রেন ও নন-স্টপ পয়েন্ট টু পয়েন্ট ট্রেন৷
স্টেশন দিয়ে চলাচলকৃত ট্রেন
ভোপাল জংশনের অবস্থানটা এমন যে ভারতের প্রায় সব প্রদেশেরই ট্রেন(হিমাচল, আসাম এবং উত্তর-পূর্ব ব্যতীত) এখানে পাওয়া যায়৷ স্টেশনটিতে পাঁচ জোড়া রাজধানী এক্সপ্রেস, দুই জোড়া গরীবরথ এক্সপ্রেস, শতাব্দী এক্সপ্রেস, দুরন্ত এক্সপ্রেস এবং ২১০ জোড়া এক্সপ্রেস ও ১৩ জোড়া প্যাসেঞ্জার ট্রেন থামে৷
আজাদ রহমান শাকিল
আজাদ রহমান শাকিল (মাস্টার শাকিল নামে অধিক পরিচিত) হলেন একজন বাংলাদেশী চলচ্চিত্র অভিনেতা। মূলত একজন শিশুশিল্পী হিসেবে তার কর্মজীবন শুরু করেছিলেন। তিনি ১৯৭৮ সালের চলচ্চিত্র ডুমুরের ফুল এবং ১৯৮০ সালের চলচ্চিত্র ডানপিঠে ছেলেতে শিশুশিল্পী হিসেবে অসাধারণ অভিনয়ের সুবাদে দুইবার শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন।
স্ট্রাবো
স্ট্রাবো (খ্রিস্টপূর্ব ৬৩/৬৪ - ২৪ খ্রিষ্টাব্দ) ছিলেন একজন প্রখ্যাত ভূগোলবিদ এবং ভূগোল বিষয়ক প্রথম বিশ্বকোষ "দ্যা জিওগ্রাফিকা" রচয়িতা।
মক্রবপুর ইউনিয়ন
মক্রবপুর বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
২০১৩ মহিলা ক্রিকেট বিশ্বকাপ
২০১৩ মহিলা ক্রিকেট বিশ্বকাপ (2013 Women's Cricket World Cup) মহিলা ক্রিকেট বিশ্বকাপের ১০ম আসর। মহিলা ক্রিকেট বিশ্বকাপের এ প্রতিযোগিতাটি স্বাগতিক ভারতে তৃতীয়বারের মতো ৩১ জানুয়ারি-১৭ ফেব্রুয়ারি, ২০১৩ সালে অনুষ্ঠিত হয়। এরপূর্বে ভারত ১৯৭৮ এবং ১৯৯৭ সালে মহিলা ক্রিকেট বিশ্বকাপের স্বাগতিক দেশের মর্যাদা পেয়েছিল। প্রতিযোগিতায় অস্ট্রেলিয়ার নারীরা ৬ষ্ঠবারের মতো ট্রফি জয় করে। চূড়ান্ত খেলায় তারা ওয়েস্ট ইন্ডিজ মহিলা দলকে ১১৪ রানের বিশাল ব্যবধানে পরাভূত করে।
মক্রবপুর ইউনিয়ন
অবস্থান ও সীমানা
নাঙ্গলকোট উপজেলার উত্তর-মধ্যাংশে মক্রবপুর ইউনিয়নের অবস্থান। এ ইউনিয়নের উত্তরে পেড়িয়া ইউনিয়ন, পূর্বে রায়কোট ইউনিয়ন, দক্ষিণে নাঙ্গলকোট পৌরসভা এবং পশ্চিমে হেসাখাল ইউনিয়ন ও লাকসাম উপজেলার আজগরা ইউনিয়ন অবস্থিত।
প্রশাসনিক কাঠামো
মক্রবপুর ইউনিয়ন নাঙ্গলকোট উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
২০১৩ মহিলা ক্রিকেট বিশ্বকাপ
অংশগ্রহণকারী দল
বিশ্বকাপ শুরুর পূর্বে দলগুলো আটটি প্রস্তুতিমূলক খেলায় অংশ নেয়।
মক্রবপুর ইউনিয়ন
যোগাযোগ ব্যবস্থা
নাঙ্গলকোট- লাকসাম সড়ক
২০১৩ মহিলা ক্রিকেট বিশ্বকাপ
অনুশীলন ম্যাচ
নিচের ৮টি ম্যাচ বিশ্বকাপ শুরুর আগে খেলা হয় (এই ম্যাচগুলি ওডিআই এর মর্যাদাভুক্ত নয়)।
মক্রবপুর ইউনিয়ন
যোগাযোগ ব্যবস্থা
মক্রবপুর- মাহিনী সড়ক
২০১৩ মহিলা ক্রিকেট বিশ্বকাপ
সুপার সিক্স পর্ব
প্রতি গ্রুপে শীর্ষস্থানীয় তিনটি দল সুপার সিক্স পর্বে খেলবে। সুপার সিক্স থেকে শীর্ষস্থানীয় দুই দল ফাইনালে অংশ নিবে।
মক্রবপুর ইউনিয়ন
যোগাযোগ ব্যবস্থা
দায়েমছাতি-মক্রবপুর- তুলাগাঁও-পেড়িয়া সড়ক
নাঙ্গলকোট- ভূলুয়াপাড়া- শ্রীফলিয়া সড়ক
ষ্টীল ব্রীজ মক্রবপুর-বাঙ্গড্ডা সড়ক
তুলাগাঁও- টুয়া বাজার হয়ে হেসাখাল বাজার সড়ক
হাট-বাজার
মক্রবপুর বাজার
উল্লেখযোগ্য ব্যক্তি
Hazi Abdul Mannan-Engineer BTCL.
কপসিয়া
কপসিয়া (Kopsia) হচ্ছে Apocynaceae পরিবারের একটি গণের নাম। কপসিয়া গণে রয়েছে মোট ৬১টি প্রজাতি।
প্রজাতিসমূহ
প্রজাতিসমূহের মধ্যে রয়েছে:
তথ্যসূত্র
<li>D. J. Middleton: A revision of Kopsia (Apocynaceae: Rauvolfioideae). In: Harvard Papers in Botany. 9, 2004, S. 89-142.</li> <li>P.-T. Li, A.J.M. Leeuwenberg, D.J. Middleton: Apocynaceae. In: Flora of China. Vol. 16. Missouri Botanical Garden Press, 1995, S. 143-188. . </li> <li>T. Sévenet, L. Allorge, B. David, K. Awanga, A. Hamid A. Hadi, C. Kan-Fan, J.-C. Quirion, F. Remy, H. Schaller, L.E. Teo: A preliminary chemotaxonomic review of Kupsia (Apocynaceae). Journal of Ethnophamacology, Band 41, 1994, S. 147-183. </li> <li>M.E. Endress, P. V. Bruyns: A revised classification of the Apocynaceae s.l. Bot. Rev. 66, 2000, S. 1-56. </li> <li>K. Potgieter, V.A. Albert: Phylogenetic relationships within Apocynaceae s.l. based on trnL intron and trnL-F spacer sequences and propagule characters. Ann. Miss. Bot. Gard. 88, 2001, S. 523-549. </li> <li>B. Sennblad, B. Bremer: Classification of Apocynaceae s.l. according to a new approach combining Linnaean and phylogenetic taxonomy. Syst. Biol. 51(3), 2002, S. 389-409. (PDF) <li>Middleton D.J. 2004: A revision of Kopsia (Apocynaceae: Rauvolfioideae). Harvard Pap. Bot. 9: 89-142. </li> <li>D.J. Middleton: A new species of Kopsia (Apocynaceae, Rauvolfioideae) from Vietnam. Adansonia 27, 2005, S. 287-289. - (PDF)</li> </ol>
উমেডালেন স্কাল্পচারপার্ক
উমেডালেন স্কাল্পচারপার্ক (Umedalen skulpturpark) হল উমিয়া, সুইডেনে অবস্থিত একটি শিল্প-প্রদর্শনী এবং ভাস্কর্য বাগান।
ইতিহাস
১৯৯৪ সালে প্রথমবারের মত উমাডালেনে একটি শিল্প-প্রদর্শনীর আয়োজন করা হয় এবং বর্তমানে এটি পূর্বের উমাডালেন হাসপাতাল প্রিসিন্ট-এর স্থানে একটি স্থায়ী ভাস্কর্য গার্ডেনের রূপ নেয়।
সম্পদের কোম্পানি বাল্টিকগ্রুপেন (দ্য বাল্টিক গ্রুপ) আর্ট গ্যালারী গ্যালেরি স্যান্ডস্ট্রম অ্যান্ডারসন-এর সাথে ১৯৮৭ সালে অ-কমিশনকৃত মানসিক হাসপাতাল উমাডালেন, ভ্যাস্টারবটেন কান্ট্রি কাউন্সিলের প্রায় ২০টি পাথরের বাড়ির পার্ক ক্রয় করে। সুইডেনের বৃহত্তম আর্ট গ্যালারী ঐতিহাসিক ভবনসমূহ ঘিরে নির্মিত হয় যেগুলো পূর্বে হাসপাতাল হিসেবে ব্যবহৃত হত। বাল্টিকগ্রুপেন ৪৪টি ভাস্কর্য ক্রয় করে যা ভাস্কর্যর বাগানে স্থায়ী প্রদর্শনীর রূপ নেয়।
রবিন জ্যাকম্যান
রবিন ডেভিড জ্যাকম্যান (Robin Jackman; জন্ম: ১৩ আগস্ট, ১৯৪৫ - মৃত্যু: ২৫ ডিসেম্বর, ২০২০) ব্রিটিশ ভারতের শিমলায় জন্মগ্রহণকারী ইংল্যান্ডের আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭৪ থেকে ১৯৮৩ সময়কালে ইংল্যান্ডের পক্ষে চার টেস্ট ও পনেরোটি একদিনের আন্তর্জাতিকে অংশ নিয়েছেন রবিন জ্যাকম্যান।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেছেন। দলে তিনি মূলতঃ সিম বোলার হিসেবে অংশগ্রহণ করতেন। এছাড়াও, নিচেরসারিতে কার্যকরী ব্যাটসম্যানের ভূমিকা পালন করতেন।
আন্তর্জাতিক ক্রিকেট
১৯৮০-৮১ মৌসুমে ওয়েস্ট ইন্ডিজ সফরে তার ভিসা নাকচ করে দেয়। তৎকালীন বর্ণবৈষম্যবাদের কারণে নিষিদ্ধ ঘোষিত দক্ষিণ আফ্রিকায় তার সম্পর্ক থাকাই এর প্রধান কারণ ছিল। গায়ানায় ইংরেজ দল গেলেও জর্জটাউনের পেগাসাস হোটেলে এ সম্পর্কে কোন মন্তব্য করেনি। তবে, জর্জটাউন ক্রিকেট ক্লাবে (জিসিসি) খেলাটি বাতিল হয়ে যায়।
মূল্যায়ন
ক্রিকেট লেখক কলিন বেটম্যান মন্তব্য করেন যে, রবিন জ্যাকম্যানের ন্যায় স্বল্প কিছু খেলোয়াড়ই আন্তর্জাতিক ক্রিকেট অঙ্গনে নাটকীয় পরিবেশের সৃষ্টি করতে পেরেছেন। তবে, তার প্রকৃত খেলোয়াড়ী জীবন খুবই সংক্ষিপ্ত সময় ও অদর্শনীয় ছিল। বেটম্যান আরও বলেন যে, জ্যাকম্যান উঁচুমানে ফাস্ট-মিডিয়াম বোলার হলেও অবশেষে ৩৫ বছর বয়সে ইংল্যান্ড দলে খেলার সুযোগ পেয়েছেন। এরফলে ১৯৮১ সালে টেস্টে অংশ নিয়ে বব উইলিসের গড়া রেকর্ডটি ভেঙ্গে ফেলেন।
ক্রিকেট লেখক অ্যালান গিবসন তাকে ‘শোরডিচ স্প্যারো’ ডাকনামে আখ্যায়িত করতেন। তবে, শোরডিচ এলাকার সাথে জ্যাকম্যানের কোন সম্পর্ক ছিল না।
১৯৮১ সালে উইজডেন কর্তৃক বর্ষসেরা ক্রিকেটার মনোনীত হন। পূর্ববর্তী বছরের গ্রীষ্মে ১২১টি প্রথম-শ্রেণীর উইকেট পান যা গত ২০ বছরেরও অধিক সময়ে অন্য কেউ সক্ষমতা দেখাননি।
ব্যক্তিগত জীবন
ব্যক্তিগত জীবনে বিবাহিত ছিলেন। ১৯৬৯ সালে দক্ষিণ আফ্রিকায় ইয়োনি’র সাথে সম্পর্ক গড়ে তুলেন। এরপর তারা ইংল্যান্ডে বিয়ে করেন ও সারের বিসলে এলাকায় অনেকগুলো বছর বসবাস করতে থাকেন। পরবর্তীতে ক্রিকেট খেলা থেকে অবসর গ্রহণের পর দক্ষিণ আফ্রিকায় চলে আসেন। এ দম্পতির দুই কন্যা ছিল। নভেম্বর, ২০২০ সালে এ দম্পতি তাদের বিবাহবার্ষিকীর সূবর্ণজয়ন্তী পালন করে।
ক্যান্সারে আক্রান্ত জ্যাকম্যানকে ৬ নভেম্বর, ২০১২ তারিখে চিকিৎসা করা হয়। ২৫ ডিসেম্বর, ২০২০ তারিখে কেপ টাউনের নিজ গৃহে কোভিড-১৯ ভাইরাসে আক্রান্ত হওয়াসহ ফুসফুস ও হৃদযন্ত্রের সংক্রমণে রবিন জ্যাকম্যানের দেহাবসান ঘটে।
গ্রন্থপঞ্জি
Jackman, Robin and Bryden, Colin (2012). Jackers: A Life in Cricket. Pitch Publishing Ltd..
বনী ঠনী
বনী ঠনী (Bani Thani) ছিলেন রাজস্থানের কিষাণগড়ের একজন কবি ও গায়িকা। তিনি কিষাণগড়ের রাজা সামন্ত সিংহের (১৭৪৮–১৭৬৪) পত্নী ছিলেন। কিষাণগড়ের মারওয়ার চিত্রশিল্পী নিহাল চান্দের আঁকা প্রায় ১৭৫০ সালের ভারতীয় লঘু চিত্রে কৃষ্ণ ও রাধার দেখা মিলে। এই রাধা-কৃষ্ণ আসলে সাবন্ত সিং ও বনী ঠনী বলে ধারণা করা হয়।
বনী ঠনীকে ভারতের মোনালিসা বলেও ডাকা হয়। রাজস্থানি ভাষার শব্দ বনী ঠনীর অর্থ হচ্ছে সেজেগুজে সুন্দর হয়ে থাকা। বনী ঠনী রসিক বিহারী নামে একটি কবিতা রচনা করেছিলেন। তিনি লাভলিস, উৎসব, প্রিয়া এবং নগর রমণী নামেও পরিচিত।
বনী ঠনীকে সুরুচিসম্পন্ন এবং সুন্দর বিশেষত্বের সাথে চিত্রিত করা হয়ে। ধনুক আকৃতির ভ্রু, পদ্মের ন্যায় চোখের পাপড়ি ও সূঁচালো থুতনি এর অন্যতম বৈশিষ্ট্য। বনী ঠনীর বর্তমান ছবিটি ১৯৭৩ সালের ৫ই মে জারি করা ভারতীয় ডাকটিকিটে প্রদর্শিত হয়েছিল।
হাথোর (দ্ব্যর্থতা নিরসন)
হাথোর হল প্রাচীন মিশরীয় পুরাণের এক দেবীর নাম।
হাথোর নামটির দ্বারা নিম্নলিখিত বিষয়গুলিও বোঝানো যায়:
গোলাপগঞ্জ ইউনিয়ন, গোলাপগঞ্জ
গোলাপগঞ্জ ইউনিয়ন বাংলাদেশের সিলেট জেলার গোলাপগঞ্জ উপজেলার অন্তর্গত একটি ইউনিয়ন। । ১৯১৯ইং সালে বঙ্গিয় পল্লিয় সায়িত্ব শাসন আমলে চৌকিদারী পঞ্চায়েত বিলুপ্ত করে ইউনিয়ন পর্যায়ে ইউনিয়ন বোর্ড গঠন করা হয়। ১৯৬০ইং সনে গোলাপগঞ্জ ইউনিয়ন কাউনন্সিল। ১৯৭৩ইং সনে গোলাপগঞ্জ ইউনিয়ন পরিষদ।
ইতিহাস
১৯০৬ সালে তদানীন্তন ব্রিটিশ সরকার সুরমা বিধৌত উপকূলবর্তী অঞ্চলের প্রাকৃতিক পরিবেশ বিজরিত এক মনোরম স্থান গোলাপগঞ্জ বাজারের সন্নিকটে থানা কার্যালয় স্থানান্তরিত করেন। ভাষা ও সংস্কৃতিতে গোলাপগঞ্জবাসী অনেকটাই এগিয়ে।
অবস্থান ও সীমানা
গোলাপগঞ্জ ইউনিয়নের পূর্বে বিয়ানীবাজার উপজেলার আলীনগর ইউনিয়ন, পশ্চিমে গোলাপগঞ্জ পৌরসভা, উত্তরে সুরমা নদী, দক্ষিণে আমুড়া ইউনিয়ন।
গ্রামের সংখ্যা ও নাম
২১টি, চৌঘরী, একাডুমা, গীর্দ্দ, মনঞ্জুরাবাদ, রায়গড়, ঘোগা, গোয়াসপুর, উত্তর গোয়াসপুর (খাইয়াটিকর), উত্তর গোয়াসপুর (পাত্তিউরা), উত্তর গোয়াসপুর (রইগড়), পূর্ব চন্দনভাগ, চন্দনভাগ, তহিপুর, ছত্রিশ, ছত্রিশ (কালিদাসপাড়া), ভূটিটিকর, সৎখন্ড, ফাজিলপুর, পূর্ব ফাজিলপুর, শেরপুর, শেরপুর খলাগ্রাম।
শিক্ষা প্রতিষ্ঠান
প্রাথমিক বিদ্যালয়ের সংখ্যাঃ সরকারী- ০৭টি, বেসরকারী- ০৫ টি,নিম্ন মাধ্যমিক বিদ্যালয়ের সংখ্যা: বেসরকারী- ০২টি। মাধ্যমিক বিদ্যালয়ের সংখ্যা: বেসরকারী- ০১টি। মাদ্রাসার সংখ্যা: কওমী- ০৫টি। ধর্মীয় প্রতিষ্টানের সংখ্যা: মসজিদ  ৪২টি,  মন্দির- ০১টি।
আয়তন
১২.০০ বর্গ কি.মি.।
ভোটার তালিকা পুরুষ
জনসংখ্যা মোটঃ ১৯,৭৮৫ জন, পুরুষ- ১০,০৭৯ জন,  মহিলা- ৯,৭০৬। ভোটার সংখ্যাঃ মোট- ৯,০৪৭ জন, পুরুষ- ৪,৩৫১ জন, মহিলা- ৪,৬৯৬।
জনগোষ্ঠীর আয়ের উৎস
জনগোষ্ঠীর আয়ের প্রধান উৎস কৃষি ৩৪.০৫%, অকৃষি শ্রমিক ৬.০৩%, শিল্প ০.৯৪%, ব্যবসা ১৪.৬৪%, পরিবহন ও যোগাযোগ ৪.০১%, চাকরি ৬.১৬%, নির্মাণ ২.৮৮%, ধর্মীয় সেবা ০.৫৮%, রেন্ট অ্যান্ড রেমিটেন্স ১৮.৩৪% এবং অন্যান্য ১২.৩৭%।
স্ট্যান্ডার্ট (সংবাদপত্র)
স্ট্যান্ডার্ট (Стандарт) ১৯৯২ সালে প্রতিষ্ঠিত একটি বুলগেরীয় সংবাদপত্র। সম্পাদক বোর্ডের চেয়ারম্যান হলেন স্লাভকা বোজুকোভা। অনলাইন সংস্করণে একটি ইংরেজি ভাষা বিভাগ রয়েছে।
গোলাপগঞ্জ ইউনিয়ন, গোলাপগঞ্জ
মোট জমি
মোটঃ ৩৮৯৭.৬৭ একর, কৃষিঃ ২৮৮৪.৯৭ একর, অকৃষিঃ ১০১২.৭০।
স্বাস্থ্যকেন্দ্র
উনিয়ন স্বাস্থ্যকেন্দ্র,স্বাস্থ্য ও পরিবার পরিকল্পনা কেন্দ্র, কমিউনিটি ক্লিনিক, মা ও শিশু কল্যাণ কেন্দ্র, ডায়গনস্টিক সেন্টার, পশু চিকিৎসা কেন্দ্র।
এনজিও
ব্র্যাক, সীমান্তিক প্রভৃতি উল্লেখযোগ্য।
মুক্তিযোদ্ধাবৃন্দের নামের তালিকা
০১) মেজর জেনারেল মোহাম্মদ আজিজুর রহমান (বীর উত্তম), ০২) গোলাম মোহাম্মদ, ০৩) শেখ আব্দুল কাদের, ০৪) আব্দুল বারী, ০৫) হারুন মিয়া, ০৬) আব্দুর রব, ০৭) আলা উদ্দিন, ০৮) মোঃ সেলীম মিয়া (ফলিক), ০৯) নায়েক মাতাব উদ্দিন ইউপিআর, ১০) মোঃ আব্দুর মুহিত চৌধুরী, ১১) মোঃ রফিক উদ্দিন, ১২) নায়েক মোঃ আব্দুল মুহিত ইউপিআর, ১৩) আব্দুর কাদির, ১৪) ময়না মিয়া, ১৫) ফজলুল হক চৌধুরী, ১৬) ছালেক মিয়া, ১৭) আব্দুর রহিম, ১৮) জোবের আহমদ, ১৯) নূরুল ইসলাম, ২০) মনছুর আলী চৌধুরী, ২১) ডাঃ নজরুল আলম চৌধুরী, ২২) কাওছার আহমদ চৌধুরী, ২৩) আব্দুল আজিজ, ২৪) সিরাজ উদ্দিন, ২৫)মোঃ খলিকুর রহমান,
জনপ্রতিনিধি
বর্তমান চেয়ারম্যান: আশফাক আহমদ চৌধুরী
ইউনিয়ন পরিষদের মেম্বার
মুজিবুর রহমান (মল্লিক) ২নং ওয়ার্ড, আবুল হাসনাত ৩নং ওয়ার্ড, জালাল উদ্দিন ৪নং ওয়ার্ড, জেবুল আহমদ, ৬নং ওয়ার্ড, আব্দুল মালিক ৭নং ওয়ার্ড, ইসমাইল আলী ৮নং ওয়ার্ড, চুনু মিয়া ৯নং ওয়ার্ড, দিলারা আক্তার ১,২,৩নং ওয়ার্ড, তাহেরা বেগম ৪,৫,৬নং ওয়ার্ড, আম্বিয়া বেগম ৭,৮,৯নং ওয়ার্ড।
ডাকুর
ডাকুর বা ডাবুর Apocynaceae পরিবারের একটি উদ্ভিদ। এটি মূলত ভারত-বার্মার প্রজাতি। গুল্ম জাতীয় উদ্ভিদের এ স্নিগ্ধ ফুলটি নয়নতারার নিকটসম্পর্কীয়। ঝোপ জাতীয় এ গুল্মকে বাড়তে দিলে ৪ মিটারের মত লম্বা হতে পারে। ফুলগুলো হালকা গোলাপি বর্ণের, তবে পাপড়ির গোড়ার দিকে গাঢ় গোলাপি। সচরাচর সব বাগানে এটা দেখা যায় না। এই ফুলের স্নিগ্ধ পরশ পেতে আপনি একে বাগানে লাগাতে পারেন।
টালকী ইউনিয়ন
টালকী ইউনিয়ন বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
মদন সরকারি কলেজ
মদন সরকারি কলেজ বাংলাদেশের নেত্রকোণা জেলার একটি সরকারি কলেজ । এই কলেজটি মদন কলেজ নামে পরিচিত।
শিক্ষা ব্যবস্থা
উচ্চ মাধ্যমিকে মানবিক, বিজ্ঞান ও বাণিজ্য শাখা এবং স্নাতক (পাস) কোর্সে বিএ, বিএসএস, বিএসসি কোর্স চালু আছে।
ইতিহাস
মদন সরকারি কলেজ ১৯৮৬ সালে প্রতিষ্ঠিত হয়। ২০১৩ সালের ১৪ মে কলেজটি জাতীয়করণ করা হয়।
অন্নদা মুন্সী
অন্নদা মুন্সী (২৭ নভেম্বর ১৯০৫ ― ১৪ জানুয়ারি  ১৯৮৫) ছিলেন একজন খ্যাতনামা বাঙালি চিত্রশিল্পী এবং আধুনিক বিজ্ঞাপনশিল্পে প্রবাদপ্রতিম ব্যক্তিত্ব।
অন্নদা মুন্সীর জন্ম অবিভক্ত বাংলার অধুনা বাংলাদেশের পাবনার শিবনগরে। বিদ্যালয়ের শিক্ষা শেষে, কিছু দিন প্রথাগত শিল্পশিক্ষা লাভ করেন কলকাতার সরকারি আর্ট কলেজে, তার পর বিজ্ঞাপনের জগতে৷ সুন্দর কণ্ঠস্বরের অধিকারী আশৈশব সঙ্গীতপ্রিয় ছিলেন তিনি। বেহালাবাদন এবং ভারতীয় ও পাশ্চাত্য সংগীতশাস্ত্রের বিভিন্ন বিষয়ে তার পড়াশোনা ছিল।
অন্নদা মুন্সী কলকাতার আর্মি নেভি স্টোর্স-এ শেফার্ড নকশাকার হিসাবে কর্মজীবন শুরু করেন। এরপর চলে যান মুম্বাইতে। সেখানে টাইমস অব ইন্ডিয়া-র অফিসে বিজ্ঞাপনের কাজ করতে থাকেন। এই কাজের সাথে তিনি আকাশবাণীর মুম্বইকেন্দ্রে প্রতিমাসে রবীন্দ্রসংগীত পরিবেশন করেন এবং প্রভাত ফেরিতে স্বদেশী জাগরণের গান গেয়েছেন। কেবল বিজ্ঞাপন-কুশলী হিসাবে নয়, চারুকলাবিদ্যা, চলচ্চিত্রে দৃশ্যের স্কেচ তিনি দক্ষতা অর্জন করেছিলেন, ফলত সেই খ্যাতির সুবাদে তিনি আন্তর্জাতিক বিজ্ঞাপন সংস্থা "ডি জে কিমারে" ভিসুয়ালাইজারের চাকরি নিয়ে কলকাতায় ফিরে আসেন। এখানে রেলওয়ে ও টি বোর্ড -এর বিজ্ঞাপনে তার কাজ বিশেষ খ্যাতি প্রদান করে। ১৯৪৮ খ্রিস্টাব্দে তিনি তার পুরো জীবনের ওপর নতুন ভাবনায় এক অসামান্য চলচ্চিত্রের (প্রতি দৃশ্যের খুঁটিনাটি ও স্কেচ-সহ) স্ক্রিপ্ট লেখেন। বিজ্ঞাপন জগতের বিশিষ্ট বাঙালি গ্রাফিক ডিজাইনার রঘুনাথ গোস্বামী, রণেন আয়ন দত্ত প্রমুখেরা অন্নদা মুন্সীর সান্নিধ্য লাভ করেন। তাঁর নিজের ছোটো ভাই আর এক নাম করা শিল্পী মনু মুন্সীও তাঁর সান্নিধ্যে পরবর্তীতে শিল্পী হিসেবে শিল্পের জগতে আত্মপ্রকাশ করেন।
জীবনাবসান
অসাধারণ শিল্পী ও ক্যালিয়োগ্রাফার অন্নদা মুন্সী ১৯৮৫ খ্রিস্টাব্দের ১৪ ই জানুয়ারি কলকাতায় আশি বৎসর বয়সে প্রয়াত হন।
আকবরপুর, কপূরথলা
আকবরপুর ভারতের পাঞ্জাব প্রদেশের কপূরথলা জেলার একটি গ্রাম।
জনসংখ্যা
ভারতের ২০১১ সালের জনগণনা অনুযায়ী আকবরপুরের জনসংখ্যা ছিল ১১৫৭, যার মধ্যে ৬০০ জন পুরুষ এবং ৫৫৭ জন নারী। আকবরপুরে সাক্ষরতার হার ৭৪.৫২%, রাজ্যের গড় ৭৫.৮৪% র চেয়ে কম। জনসংখ্যার ৬ বছরের কম বয়সী শিশুদের সংখ্যা ১২১, যা আকবরপুরের মোট জনসংখ্যার ১০.৪৬% এবং শিশু সন্তানের লিঙ্গ অণুপাত প্রায় ১১৬১, যা রাজ্যের গড় ৮৪৬ এর তুলনায় বেশি। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি।
হেলদি টুগেদার
হেলদি টুগেদার হলো একটি মালিকানাধীন জনস্বাস্থ্য ও নিরাপত্তা প্লাটফর্ম, যা প্রশাসন, শিক্ষা ও উদ্যোক্তাদের প্রযুক্তি সহায়তা প্রদান করে। জনস্বাস্থ্যসেবা সবার কাছে পৌঁছে দিতে ও দক্ষতা বৃদ্ধিতে, স্বাস্থ্যসেবায় সমতা নিশ্চিতে এবং মহামারীর বিরুদ্ধে প্রস্তুতি অর্জনে এই প্লাটফর্ম ব্যবহৃত হয়। সফটওয়্যার সলিউশন বর্তমানে মার্কিন যুক্তরাষ্ট্রে পাওয়া যায়। এটি বর্তমানে ইউটা, ফ্লোরিডা ও ওকলাহোমায় ব্যবহৃত হচ্ছে।
উন্নয়ন
হেলদি টুগেদার হলো একটি জনস্বাস্থ্য প্রযুক্তি প্রতিষ্ঠান, যেটি ২০২০ সালের মার্চ মাসে কার্যক্রম শুরু করে। হেলদি টুগেদার রোগ ব্যবস্থাপনা এবং সম্পূরক পুষ্টি সুবিধা সহায়তা প্রোগ্রাম ও ডব্লিউআইসি প্রভৃতি পুষ্টি সহায়তা কার্যক্রমের জন্য বিশেষায়িত।
ফ্লোরিডার স্বাস্থ্য বিভাগ বর্তমানে অধিবাসীদের স্বাস্থ্যপরীক্ষার ফলাফলের নথি রাখার জন্য এই প্লাটফর্ম ব্যবহার করে। ফ্লোরিডার ৩৬%-এর বেশি আবাসনে এই মোবাইল অ্যাপ্লিকেশনটি ব্যবহার করা হচ্ছে।
ইউটা ও ওকলাহোমার বিশ্ববিদ্যালয়গুলোতেও বর্তমানে এই প্লাটফর্মটি ব্যবহৃত হচ্ছে। অন্যান্য রাজ্য ও উদ্যোক্তা গ্রাহকদের কাছে এই সেবা বিস্তারের পরিকল্পনা রয়েছে।
নিরাপত্তা
এর ব্যবস্থাটি হিপার উপযোগী এবং সিস্টেম অ্যান্ড অর্গানাইজেশন কন্ট্রোলস কর্তৃক নিশ্চায়নকৃত।
এই ব্যবস্থায় উপাত্ত আদান-প্রদান ও সংরক্ষিত অবস্থায় এনক্রিপ্ট করা থাকে। গ্রাহকদের উপাত্ত সুরক্ষিত রয়েছে কিনা, তা যাচাইয়ের জন্য ইন্টারনেট নিরাপত্তা কেন্দ্র কর্তৃক প্রতিনিয়ত এর আভ্যন্তরীণ অবকাঠামো নিরীক্ষা করা হয়।
বাফেলো উইং
বাফেলো উইংয়ের নাম এসেছে এই খাবারের উৎপত্তিস্থল যুক্তরাষ্ট্রের নিউ ইয়র্ক অঙ্গরাজ্যের বাফেলোর নামানুসারে। বাফেলোর স্থানীয় অধিবাসীদের কাছে এটি পুরো ‘বাফেলো উইং’ নামটির পরিবর্তে শুধুমাত্র ‘উইং’ বা ‘চিকেন উইং’ নামেই পরিচিত।
আদ্রা দক্ষিণ ইউনিয়ন
আদ্রা দক্ষিণ বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
অবস্থান ও সীমানা
নাঙ্গলকোট উপজেলার পশ্চিমাংশে আদ্রা দক্ষিণ ইউনিয়নের অবস্থান। এ ইউনিয়নের উত্তরে আদ্রা উত্তর ইউনিয়ন, পূর্বে হেসাখাল ইউনিয়ন ও জোড্ডা পূর্ব ইউনিয়ন, দক্ষিণে জোড্ডা পশ্চিম ইউনিয়ন, দক্ষিণ-পশ্চিমে মনোহরগঞ্জ উপজেলার নাথেরপেটুয়া ইউনিয়ন এবং পশ্চিমে মনোহরগঞ্জ উপজেলার উত্তর হাওলা ইউনিয়ন ও খিলা ইউনিয়ন অবস্থিত।
প্রশাসনিক কাঠামো
আদ্রা দক্ষিণ ইউনিয়ন নাঙ্গলকোট উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
শিক্ষা ব্যবস্থা
এখানে রয়েছে সরকারি বেসরকারি বিভিন্ন স্কুল কলেজ। বর্তমানে সর্বোপরি শিক্ষার জন্য সবাই আগ্রহী।
শিক্ষা প্রতিষ্ঠান
পুজকরা আদর্শ উচ্চ বিদ্যালয়, পুজকরা ইসলামিয়া কারিগরি মাদ্রাসা, পুজকরা পুর্ব সরকারী প্রাথমিক বিদ্যালয়, পুজকরা পশ্চিম সরকারী প্রাথমিক বিদ্যালয়, ভোলাইন বাজার উচ্চ বিদ্যালয় ও কলেজ, ভোলাইন বাজার আলিম মাদ্রাসা, চাটিতলা উচ্চ বিদ্যালয়, আদ্রা সরকারী প্রাথমিক বিদ্যালয়, তুগুরিয়া সরকারি প্রাথমিক বিদ্যালয়, বড় তুগুরিয়া বেসরকারি ছাত্র কল্যাণ পরিশোধ, দারুল উলূম তুগুরিয়া
যোগাযোগ ব্যবস্থা
লাকসাম থেকে নোয়াখালি রাস্তার তুগুরিয়া বাজার আদ্রা দক্ষিণ ইউনিয়নের অন্তর্ভুক্ত।
নিউ গোয়া আন্তর্জাতিক বিমানবন্দর
মোপা বিমানবন্দর ভারত গোয়া রাজ্যের উত্তর গোয়া জেলার পেরেনেম তালুকের মোপাতে প্রস্তাবিত একটি অন্তর্নির্মিত "গ্রীনফিল্ড এয়ারপোর্ট"। জিএমআর গোয়া আন্তর্জাতিক বিমানবন্দর লিমিটেড (জিজিএলএল), একটি বিশেষ উদ্দেশ্য গাড়ি (এসপিভি), দ্বারক বিমানবন্দরটির উন্নয়ন ঘটাবে। ₹৩,০০০ টাকায় বিমানবন্দরটি চারটি পর্যায়ে "বিল্ড অপারেটিং ট্রান্সফার" (বিট) পরিকল্পনার অধীনে নির্মিত হবে, প্রথম ধাপে ₹১,৫০০ কোটি টাকা খরচ হবে, যা ২০১৯-২০ অর্থবছরে সম্পন্ন হবে বলে আশা করা হচ্ছে।  গ্রীনফিল্ড প্রকল্পের জন্য ছাড়ের সময়সীমা একটি বিড প্রক্রিয়া মাধ্যমে আরও ২০ বছর একটি সম্ভাব্য পম্প্রসারণ দ্বারা মোট ৪০ বছর হতে হবে। প্রথম পর্যায়ে ৪.৪ মিলিয়ন যাত্রী এবং চতুর্থ প্রজন্মের শেষ নাগাদ ১৩.১ মিলিয়ন যাত্রীকে বিমানবন্দরটি ব্যবহার করবে। প্রকল্পটি ৩০% "ক্রস সসিজি"সহ মডেল পর্যন্ত হাইব্রিডের সাথে কাজ করবে এবং ৬০ বছরের সময়ের জন্য বাণিজ্যিক শহরের পাশের উন্নয়নের জন্য ২৩২ একর জমি বরাদ্দ দেওয়া হবে।
ইতিহাস
দাবলিমে অবস্থিত গোয়ার বর্তমান বিমানবন্দর হল ভারতীয় নৌবাহিনীর মালিকানাধীন সামরিক বিমানবন্দরে ভারতীয় বিমানবন্দর কর্তৃপক্ষ (এএআই) দ্বারা চালিত একটি সিভিল এনক্লেভ। বেসামরিক ও সামরিক অভিযানগুলি বা উড়ানগুলি জন্য একটি সাধারণ রানওয়ে ভাগ করে নেয় এবং এর ফলে গুরুতর ভাবে বিমানবন্দরো উড়ান যানজট সৃষ্টি হয়। প্রস্তাবিত মোপা বিমানবন্দর বেসামরিক বিমানের উড়ানের দীর্ঘমেয়াদী যানজটের বৃদ্ধিকে কমাবে। কেন্দ্রীয় সরকার ২০০০ সালের মার্চ মাসে গোয়া রাজ্যে একটি দ্বিতীয় বিমানবন্দরের জন্য অনুমোদন দিয়েছে, তবে ভূমি অধিগ্রহণ সংক্রান্ত বিষয় এবং স্থানীয় মামলা দায়েরের কারণে প্রকল্প ১৪ বছর ধরে আটকে রয়েছে।
২০১৩ সালে আইসিএও এর তরফে "প্রযুক্তি-অর্থনৈতিক" সম্ভাব্যতা রিপোর্ট জমা দেওয়া হয়, যে ২০৩৫ সালের মধ্যে গোয়াতে ১০ মিলিয়ন যাত্রীর বিমান ভ্রমণের সম্ভবনা রয়েছে, ফলে মোপা বিমানবন্দর প্রকল্পটির সম্ভাব্যতা প্রতিষ্ঠিত হয়। অক্টোবরে ২০১৪ সালের অক্টোবরে প্রকল্পটির জন্য গোয়া সরকার যোগ্যতা অনুরোধ (আরএফকিউ) জারি করে। পাঁচটি দরপত্রদাতা, জিএমআর গ্রুপ, জিভি কে গ্রুপ, ভারতীয় বিমানবন্দর কর্তৃপক্ষ (এএআই), এসসেল ইনফ্রা এবং ভলুপেটস ডেভেলপাররা আগ্রহ প্রকাশ করেন। এসসেল ইনফ্রা জুরিখ বিমানবন্দর এবং ভলুপেটাস ডেভেলপার্সের সাথে অংশীদারত্ব করে, যা হিরানন্দানি গ্রুপের সাথে সংযুক্ত হয়, যা বিমানবন্দর প্রকল্পের জন্য দর কষাকষির করে রোমের বিমানবন্দর, সাথে সংযুক্ত। ২৮ শে অক্টোবর, ২০১৫ সালে, পরিবেশ, বন ও জলবায়ু পরিবর্তন মন্ত্রণালয় প্রকল্পটিকে পরিবেশগত অনুমোদন দেয়। প্রকল্পটির জন্য দরপত্র (আরএফপি) জানুয়ারী ২০১৬ সালে ইস্যু করা হয়েছিল, আগ্রহী সংস্থাগুলির কাছ থেকে বিমানবন্দর নির্মাণের জন্য দরপত্র চাওয়া হয়েছিল। আরএফকিউর প্রতি সাড়া দেওয়ার পাঁচটি কোম্পানির মধ্যে দুইটি আরএফপিতে অংশ নেওয়ার সিদ্ধান্ত নেয়
স্থানাঙ্ক জ্যামিতি
সনাতন গণিতশাস্ত্রে স্থানাঙ্ক জ্যামিতি একটি গুরুত্বপূর্ণ শাখা। অনেক সময় একে বিশ্লেষণাত্মক জ্যামিতিও বলা হয়। এটি সাধারণত কো-অর্ডিনেট জ্যামিতি বা কার্টেসিয়ান জ্যামিতি নামে পরিচিত। এটি সিন্থেটিক জ্যামিতির সম্পূর্ণ বিপরীত। পদার্থবিদ্যা ও কারিগরী শিক্ষায় এর গুরুত্ব অসীম।
স্থানাঙ্ক জ্যামিতি হল জ্যামিতির একটি শাখা, যেখানে সমতলে অবস্থান করা একটি বিন্দুর স্থানকে এক জোড়া সংখ্যার সহায়তায় উপস্থাপন করা হয়। এই সংখ্যাজোড়কে স্থানাঙ্ক বলা হয়। সমতলে একটি বিন্দুর অবস্থান জানতে একজোড়া অক্ষ ব্যবহার করা হয়। y-অক্ষ থেকে একটি বিন্দুর দূরত্বকে x-স্থানাঙ্ক বা ভুজ বলা হয়। x-অক্ষ থেকে একটি বিন্দুর দূরত্বকে y-স্থানাঙ্ক বা কোটি বলা হয়। x-অক্ষের উপরে থাকা একটি বিন্দুর স্থানাঙ্কের অবস্থান (x, 0) এবং y-অক্ষের উপরে থাকা একটি বিন্দুর স্থানাঙ্কের অবস্থান (0, y)।
স্থানাঙ্ক জ্যামিতির উপাদান সমূহের ধারণা
স্থানাঙ্ক জ্যামিতির ক্ষেত্রটিতে সাধারণত ব্যবহার হয়ে থাকা উপাদান সমূহের মধ্যে,
পরিসর
স্থানাঙ্ক জ্যামিতির পরিসর যথেষ্ট প্রভাবশালী। বীজগণিত, পদার্থবিজ্ঞান, মহাকাশ বিজ্ঞান, অভিযান্ত্রিক, নৌ বিদ্যা, ভূকম্প বিজ্ঞান কাল ইত্যাদি ক্ষেত্র সমূহে স্থানাঙ্ক জ্যামিতির বহুল প্রয়োগ করা হয়। যদি আমরা একজোড়া বিন্দুর স্থানাঙ্ক জানি তবে স্থানাঙ্ক জ্যামিতিকে আমরা বিভিন্ন দিকে ব্যবহার করতে পারি। সমতলে থাকা দুটি বিন্দু (x_1, y_1) এবং (x_2, y_2)র মধ্যের দূরত্বকে নীচের সূত্র দ্বারা নির্ণয় করা হয়। আর এটি হল পিথাগোরাসের সূত্র। স্থানাঙ্ক জ্যামিতিতে একে 'দূরত্ব সূত্র' বলা হয়। এর দ্বারা একটি রেখার ভূমির সঙ্গে উৎপন্ন করা কোণের মানও নির্ণয় করা হয়। মূলবিন্দু (0, 0)র থেকে কোনো একটি বিন্দু (x, y)র দূরত্ব হবে —
ইতিহাস
ভারতবর্ষ, গ্রিস, পারস্য ও ইউরোপের বিভিন্ন দেশে একক ভাবে এর উদ্ভব হয়েছিল।